《十七夜再集李伯襄楼上 其二》
明代·韩日缵

不分楼头月，无端三五过。梧凋空玉井，桂濯尚金波。

客思当秋倍，豪心对酒多。况逢白社侣，无惜朱颜酡。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。